IARSCRÍBHINN I

**Comhdhúile agus meascáin mearcair atá faoi réir Airteagal 3 agus Airteagal 4**

***Comhdhúile mearcair:***

Clóiríd mhearcair (I) (Hg2Cl2, CAS RN 10112-91-1)

Ocsaíd mhearcair (II) (HgO, CAS RN 21908-53-2)

Mian chionnabair

***Meascáin:***

Meascáin de mhearcair agus substaintí eile lena n-áirítear cómhiotail mearcair ag a bhfuil tiúchan mearcair 95 % mais/mais ar a laghad.

IARSCRÍBHINN II

**Táirgí ar cuireadh mearcair leo dá dtagraítear in Airteagal 5**

**Cuid A - Táirgí ar cuireadh mearcair leo**

|  |
| --- |
| **1.** Ceallraí, ach amháin ceallraí cnaipe ar bhonn ocsaíd airgid ina bhfuil cion mearcair < 2 %, ceallraí cnaipe aeir ar bhonn since ina bhfuil cion mearcair < 2 %. |
| **2.** Lasca agus athsheachadáin ach amháin droichid tomhais toillis agus caillteanais ardchruinnis agus lasca agus athsheachadáin radaimhinicíochta ardmhinicíochta i monatóireacht agus rialú uirlisí ina bhfuil cion mearcair 20 mg in aghaidh an droichid, na laisce nó an t-athsheachadáin, ar a mhéad. |
| **3.** Dlúthlampaí fluaraiseacha le haghaidh gnáthshoilsiú ≤ 30 vata ina bhfuil cion mearcair os cionn 5 mg in aghaidh an dóire lampa. |
| **4.** Na lampaí fluaraiseacha líneacha seo a leanas le haghaidh gnáthshoilsiú:1. Fosfar Triband < 60 vata ina bhfuil cionn mearcair os cionn 5 mg in aghaidh an lampa;
2. Fosfar Halafosfáite ≤ 40 vata ina bhfuil cion mearcair os cionn 10 mg in aghaidh an lampa.
 |
| **5.** Lampaí gaile ardbhrú mearcair le haghaidh gnáthshoilsiú. |
| **6.** Na lampaí fluaraiseacha catóide fuaire agus lampaí fluaraiseacha leictreoide seachtraí ar cuireadh mearcair leo, le haghaidh taispeántais leictreonacha: (a) ar gearrfhad (≤ 500 mm) ina bhfuil cion mearcair os cionn 3.5 mg in aghaidh an lampa;(b) ar meánfhad (> 500 mm agus ≤ 1 500 mm ) ina bhfuil cion mearcair os cionn 5 mg in aghaidh an lampa;(b) ar mórfhad (>1 500 mm ) ina bhfuil cion mearcair os cionn 13 mg in aghaidh an lampa. |
| **7.** Cosmaidí ina bhfuil mearcair agus comhdhúile mearcair ach amháin sna cásanna speisialta siúd atá san áireamh in iontráil 17 d'Iarscríbhinn V de Rialachán (CE) Uimh. 1223/2009 ó Pharlaimint na hEorpa agus ón gComhairle[[1]](#footnote-1). |
| **8.** Lotnaidicídí, bithicídí agus antaiseipteáin logánta. |
| **9.** Na gléasanna neamhleictreonacha seo a leanas nach bhfuil aon mhalairt oiriúnach saor ó mhearcair ar fáil orthu:(a) baraiméadair; (b) taismhéadair; (c) manaiméadair; (d) teirmiméadair;(e) sfigmeamanaiméadair;Ní chumhdaíonn an iontráil seo na gléasanna tomhais seo a leanas:1. gléasanna tomhais neamhleictreonacha atá suiteáilte i dtrealamh mór-scála nó iad siúd a úsáidtear le haghaidh tomhas ardchruinnis;
2. gléasanna tomhais a bhí níos sine ná 50 bliain ar an 3 Deireadh Fómhair 2007;
3. gléasanna tomhais a thaispeánfar i dtaispeántais phoiblí ar chúiseanna cultúrtha agus staire.
 |

**Cuid B - Táirgí eile nach bhfuil san áireamh sa liosta i gCuid A den Iarscríbhinn seo**

Lasca agus athsheachadáin, lampaí catóide fuaire fluaraiseacha agus lampaí fluaraiseacha leictreoide seachtraí le haghaidh thaispeántais leictreonacha agus gléasanna tomhais, má úsáidtear iad chun comhpháirt de threalamh níos mó a athsholáthar agus ar choinníoll nach bhfuil aon mhalairt indéanta saor ó mhearcair ar fáil dar an gcomhpháirt sin, i gcomhréir le Treoir 2000/53/CE ó Pharlaimint na hEorpa agus ón gComhairle[[2]](#footnote-2) agus le Treoir 2011/65/CE ó Pharlaimint na hEorpa agus ón gComhairle[[3]](#footnote-3).

IARSCRÍBHINN III

**Ceanglais a bhaineann le mearcair atá infheidhmithemaidir le próisis mhonaraithe**

**Cuid I: Úsáid thoirmiscthe mearcair nó comhdhúile mearcair i bprósis mhonaraithe**

* 1. ón 1 Eanáir 2019; táirgeadh aicéataildéid
	2. ón 1 Eanáir 2019; táirgeadh monaiméir vinil chóiríde

**Cuid II: Próisis mhonaraithe faoi réir srianta ar úsáid agus scaoileadh mearcair agus comhdhúile mearcair**

***Táirgeadh meatocsaíde nó eatocsaíde sóidiam nó potaisiam***

Déánfar meatocsaíde nó eatocsaíde sóidiam nó potaisiam a tháirgeadh i gcomhreir leis na ceanglas seo a leanas:

* Ní úsáidfear mearcair as príomhmhianadóireacht;
* Laghdú 50 % ar scaoileadh díreach agus neamhdhíreach mearcair agus comhdhúl mearcair isteach san aer, san uisce agus sa talamh in aghaidh an tona substaintí a tháirgtear, faoi 2020 i gcomparáid le 2010; agus
* Ó dháta theacht i bhfeidhm an Rialacháin seo ar aghaidh, ní mhéadófar toilleadh suiteálacha a úsáideann mearcair agus comhdhúile mearcair chun meatocsaíd nó eatocsaíd shóidiam nó photaisiam a tháirgeadh agus a bhí ag oibriú roimh an dáta sin, agus ní cheadófar aon suiteálacha nua.

IARSCRÍBHINN IV

**Ábhar an phlean náisiúnta maidir le mianadóireacht óir cheardaíochta agus mhionscála dá dtagraítear in Airteagal 9**

Sa phlean náisiúnta beidh an t-eolas seo a leanas san áireamh:

* 1. cuspóirí náisiúnta agus spriocanna maidir le laghdú;
	2. bearta chun deireadh a chur le:

(i) malgamú méine iomláine;

(ii) dó oscailte malgaim nó malgaim phróiseáilte;

(iii) dó malgaim i gceantair chónaithe; agus

(iv) láisteadh ciainíte i moirt, mian nó fuíoll ar cuireadh mearcair leo gan an mearcair a bhaint ar dtús;

* 1. céimeanna chun éascaíocht a dhéanamh go gcuirfear an Rialachán ar bhonn foirmiúil maidir le hearnáil na mianadóireachta óir ceardaíochta agus mion-scála;
	2. meastacháin bhonnlíne ar na cáinníochtaí mearcair a úsáidtear agus na cleachtais a úsáidtear i mianadóireacht agus i bpróiseáil óir cheardaíochta agus mhion-scála laistigh dá chríoch féin;
	3. straitéisí chun laghdú ar astaíochtaí agus scaoileadh mearcair, agus daoine a bheith faoina lé, a chur chun cinn i mianadóireacht agus i bpróiseáil óir cheardaíochta agus mhion-scála, modhanna saor ó mhearcair san áireamh;
	4. straitéisí chun trádáil a bhainistiú agus cosc a chur ar atreorú mearcair agus comhdhúl mearcair ó fhoinsí eachtracha agus ó fhoinsí baile araon, lena n-úsáid i mianadóireacht agus i bpróiseáil óir cheardaíochta agus mhion-scála;
	5. straitéisí chun geallshealbhóirí a thabhairt isteach i gcur chun feidhme agus i bhforbairt leanúnach an phlean náisiúnta gníomhaíochta;
	6. straitéis sláinte poiblí maidir le mianadóirí óir ceardaíochta agus mion-scála agus a bpobal a bheith faoi lé mearcair. Ina gcuid de sin, le cois rudaí eile, beidh sonraí sláinte a thiomsú, oiliúint a chur ar oibrithe cúraim sláinte agus múscailt feasachta trí áiseanna sláinte;
	7. straitéisí chun nach mbeidh pobal leochaileacha , go háirithe páistí agus mná in aois inar féidir leo leanaí a shaolú, go háirithe mná atá ag iompar linbh, nach mbeidh siad faoi lé mearcair a úsáidtear i mianadóireacht cheardaíochta agus mhion-scála;
	8. straitéisí chun eolas a chur ar fáil do mhianadóirí óir ceardaíochta agus mion-scála agus na pobail atá faoi thionchar na mianadóireachta;
	9. sceideal maidir leis an bplean gníomhaíochta náisiúnta a chur chun feidhme.

IARSCRÍBHINN V

**Tábla comhghaoil**

|  |  |
| --- | --- |
| **Rialachán (CE) Uimh. 1102/2008** | **An Rialachán seo** |
| Airteagal 1(1) | Airteagal 3(1)(an chéad fho-mhír) |
| Airteagal 1(2) | Airteagal 3(1)(an dara fho-mhír) |
| Airteagal 1(3) | Airteagal 3(2) |
| Airteagal 2 | Airteagal 11 |
| Airteagal 3(1) an chéad fho-mhír | Airteagal 13(1) |
| Airteagal 3(1) an dara fo-mhír | \_ |
| Airteagal 3(2) | \_  |
| Airteagal 4(1) | \_  |
| Airteagal 4(2) | \_  |
| Airteagal 4(3) | \_  |
| Airteagal 5(1) | \_  |
| Airteagal 5(2) | \_  |
| Airteagal 5(3) | \_  |
| Airteagal 6(1) | Airteagal 12(1) |
| Airteagal 6(2) | Airteagal 12(1) |
| Airteagal 6(3) | Airteagal 12(1) |
| Airteagal 6(4) | \_  |
| Airteagal 7 | Airteagal 14 |
| Airteagal 8(1) | \_  |
| Airteagal 8(2) | \_  |
| Airteagal 8(3) | \_  |
| Airteagal 8(4) | \_  |
| Airteagal 8(5) | \_  |
| Airteagal 9 | \_  |

1. **Rialachán (CE) Uimh. 1223/2009 ó Pharlaimint na hEorpa agus ón gComhairle an 30 Samhain 2009 maidir le táirgí cosmaideacha (**IO L 342, 22.12.2009, lch. 59). [↑](#footnote-ref-1)
2. Treoir 2000/53/CE ó Pharlaimint na hEorpa den 18 Meán Fómhair 2000 maidir le feithiclí a bhfuil a ré caite (IO L 269, 21.10.2000, lch. 34). [↑](#footnote-ref-2)
3. **Treoir 2011/65/CE ó Pharlaimint na hEorpa agus ón gComhairle den 8 Meitheamh 2011 maidir le srian ar shubstaintí guaiseacha áirithe a úsáid i dtrealamh leictreach agus leictreonach** (IO L 174, 1.7.2011, lch. 88). [↑](#footnote-ref-3)